**Zápisnica**

z tretieho zasadnutia Obecného zastupiteľstva v Rúbani, konaného

dňa 1. marca 2019 o 1700 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Ing. Zoltán Tamašek sa rokovania nezúčastnil.

 Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

 *Prítomnosť/kvórum = 4/3*

 *Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Správa hlavného kontrolóra obce o kontrolnej činnosti za rok 2018
5. Návrh na I. úpravu rozpočtu obce Rúbaň na rok 2019
6. Zmluva o poskytovaní audítorských služieb
7. Zásady odmeňovania poslancov obecného zastupiteľstva obce Rúbaň
8. Žiadosť o poskytnutie dotácie na financovanie prevencie kriminality pre rok 2019
9. Vytvorenie pracovných miest
10. Výstavba čistiarne odpadových vôd
11. Stavebno-technický stav premostenia ponad potok Paríž
12. Rôzne
13. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle schváleného programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

 Predsedujúca určila za zapisovateľku Helenu Kanyicskovú a za overovateľov zápisnice určila Imricha Petríka a Bc. Líviu Šámšonovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie PaedDr. Kristínu Pócsovú,  Zoltána Ešeka a Imricha Petríka.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Správa hlavného kontrolóra obce o kontrolnej činnosti za rok 2018**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Správa hlavného kontrolóra obce o kontrolnej činnosti za rok 2018, ktorý tvorí prílohu zápisnice pod písmenom C. Správu predložila starostka obce, Ing. Štěpánka Zacharová, nakoľko hlavná kontrolórka obce, Marta Zubnárová je dočasne práceneschopná. Hlavný kontrolór obce predkladá obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roku. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **25** zo dňa **01.03.2019**

Obecné zastupiteľstvo v Rúbani

**berie na vedomie**

Správu o kontrolnej činnosti hlavného kontrolóra obce Rúbaň za rok 2018

**5/ Návrh na I. úpravu rozpočtu obce Rúbaň na rok 2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh na I. úpravu rozpočtu obce Rúbaň na rok 2019, ktorý tvorí prílohu zápisnice pod písmenom D. Rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na I. úpravu rozpočtu Obce Rúbaň na rok 2019 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **26** zo dňa **01.03.2019**

Obecné zastupiteľstvo v Rúbani

**schvaľuje**

I. úpravu rozpočtu Obce Rúbaň na rok 2019 podľa prílohy

**6/ Zmluva o poskytovaní audítorských služieb**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zmluva o poskytovaní audítorských služieb, ktorý tvorí prílohu zápisnice pod písmenom E. V rámci účtovných jednotiek štátnej správy a samosprávy sú takýmito účtovnými jednotkami aj obce. Povinnosť auditu individuálnej účtovnej závierky ustanovuje pre obce § 9 zákona č. 369/1990 Zb. o obecnom zriadení v znení neskorších predpisov. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **27** zo dňa **01.03.2019**

Obecné zastupiteľstvo v Rúbani

**schvaľuje**

Zmluvu o poskytovaní audítorských služieb uzavretú podľa § 269 ods. 2 zákona č. 513/1991 Zb., Obchodný zákonník v znení nehorších predpisov medzi dodávateľom Ing. Henrieta Godány Vaššová, M.R.Štefánika 78, 940 01 Nové Zámky, IČO 43353452 a odberateľom Obec Rúbaň

**7/ Zásady odmeňovania poslancov obecného zastupiteľstva obce Rúbaň**

 Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zásady odmeňovania poslancov obecného zastupiteľstva obce Rúbaň, ktorý tvorí prílohu zápisnice pod písmenom F. Dňom 1. februára 2019 nadobudol účinnosť zákon č. 5/2019 Z. z., ktorým sa novelizoval zákon č. 369/1990 Zb. o obecnom zriadení. Touto novelou dochádza k zmene ustanovení týkajúcich sa najmä odmeňovania poslancov a zástupcov starostov obcí. Touto novelizáciou sa zakotvila právomoc starostovi obce určiť zástupcovi starostu obce, ktorý je dlhodobo uvoľnený zo zamestnania plat, respektíve ak ide o zástupcu starostu, ktorý nie je dlhodobo uvoľnený zo zamestnania odmenu. Ďalej táto novela uložila obci novú povinnosť, a to zverejniť na svojom webovom sídle výšku platu, respektíve odmenu zástupcu starostu, a to do 30 dní odo dňa ich určenia starostom. Na základe týchto skutočností už nie je potrebné mať odmeňovanie zástupcu starostu riešené v zásadách odmeňovania poslancov. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **28** zo dňa **01.03.2019**

Obecné zastupiteľstvo v Rúbani

**schvaľuje**

Zásady odmeňovania poslancov obecného zastupiteľstva obce Rúbaň

**8/ Žiadosť o poskytnutie dotácie na financovanie prevencie kriminality pre rok 2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Žiadosť o poskytnutie dotácie na financovanie prevencie kriminality pre rok 2019, ktorý tvorí prílohu zápisnice pod písmenom G. **Uznesením Rady vlády SR pre prevenciu kriminality č. 1 zo 14. januára 2019 bola per rollam (obežníkom, vo forme obežníka, ako obežník) schválená Výzva Rady na predkladanie žiadostí o poskytnutie dotácie zo štátneho rozpočtu na financovanie projektov v oblasti prevencie kriminality na rok 2019.** Obec Rúbaň bola úspešná pri podaní žiadosti o poskytnutie dotácie vo výške 6000 EUR zo štátneho rozpočtu na financovanie projektu v oblasti prevencie kriminality pre rok 2015. Dotácia pokryla požiadavky obce v súvislosti s budovaním kamerového systému v jej strede, hlavne verejné priestranstvá pred obecným úradom, základnou školou, zdravotníckym strediskom a kultúrnym domom. V prípade úspešnosti ďalšej žiadosti o poskytnutie dotácie, by táto bola použitá na vybudovanie kompletnej optickej kabeláže k okrajovým častiam obce smerom na Dubník a Strekov, hasičskej zbrojnici, športovému ihrisku a cintorínu. Na okrajových častiach obce by boli nainštalované špeciálne kamery pre čítanie evidenčných čísiel vozidiel. Predpokladáme, že na realizáciu II. etapy obec potrebuje finančné prostriedky vo výške 18952,50 EUR. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **29** zo dňa **01.03.2019**

Obecné zastupiteľstvo v Rúbani

1. **berie na vedomie**

Správu starostky obce o podaní Žiadosti o poskytnutie dotácie z Výzvy Rady vlády SR pre prevenciu kriminality na financovanie projektu v oblasti prevencie kriminality pre rok 2019 s názvom: „PREVENCIA KRIMINALITY V OBCI RÚBAŇ – II. ETAPA“

1. **schvaľuje**
2. Predloženie Žiadosti o poskytnutie dotácie z Výzvy Rady vlády SR pre prevenciu kriminality na financovanie projektu v oblasti prevencie kriminality pre rok 2019 s názvom: „PREVENCIA KRIMINALITY V OBCI RÚBAŇ – II. ETAPA“ vo výške 15162,00 EUR
3. Spolufinancovanie projektu „PREVENCIA KRIMINALITY V OBCI RÚBAŇ – II. ETAPA“ z vlastných zdrojov minimálne vo výške 20 % z celkových oprávnených výdavkov na projekt.

**9/ Vytvorenie pracovných miest**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Vytvorenie pracovných miest, ktorý tvorí prílohu zápisnice pod písmenom H. **S účinnosťou od 1. apríla 2010 došlo k zmene kompetencie vydávať** organizačný poriadok obecného úradu**. Novela zákona SNR č.** [369/1990 Zb.](http://www.vssr.sk/main/goto.ashx?t=26&p=1014310&f=2) **preniesla túto právomoc z obecného zastupiteľstva na starostu obce. Súčasne sa ustanovila povinnosť starostovi podľa** [§ 13 ods. 4 písm. d) zákona SNR č. 369/1990 Zb.](http://www.vssr.sk/main/goto.ashx?t=27&p=1898620&f=2) informovať **obecné zastupiteľstvo** o vydaní a zmenách organizačného poriadku **obecného úradu. Spolu sa vytvorili 3 pracovné miesta na obdobie 9 mesiacov (marec až november 2019). Z tohto počtu 2 pracovné miesta boli vytvorené v** spolupráci s Úradom práce, sociálnych vecí a rodiny v Nových Zámkoch - Národné projekty z Operačného programu „Ľudské zdroje“ zamerané na podporu zamestnanosti. Do týchto projektov je možné zaradiť len znevýhodnených uchádzačov o zamestnanie (§ 8 zákona č. 5/2004 Z. z.). Ide o obdobie, kedy je v obci najviac pracovných činností zameraných na zelené práce, udržiavanie poriadku na verejných priestranstvách, zber biologicky rozložiteľného odpadu zo záhrad a cintorínov, atď.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Bc. Lívia Šámšonová, poslanec: dopyt k osobám, ktorí boli prijatí do pracovného pomeru*

*Ing. Štěpánka Zacharová, starostka: pracovná zmluva na dobu určitú sa uzatvorila s obyvateľmi našej obce, a to s Františkom Zálezsákom, Jozefom Oláhom a Alexandrom Szlávikom.*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **30** zo dňa **01.03.2019**

Obecné zastupiteľstvo v Rúbani

**berie na vedomie**

informácie starostky obce o vytvorení pracovných miest na pracovné činnosti manuálne s prevahou fyzickej práce, a to:

* 1 pracovné miesto na úväzok 1 – národný projekt v zmysle § 50j zákona č. 5/2004 Z. z. o službách zamestnanosti na obdobie od 01.03.2019 do 30.11.2019
* 1 pracovné miesto na úväzok 0,50 národný projekt v zmysle § 50 zákona č. 5/2004 Z. z. o službách  zamestnanosti na obdobie od 01.03.2019 do 30.11.2019
* 1 pracovné miesto na úväzok 0,50 na obdobie od 01.03.2019 do 30.11.2019

**10/ Výstavba čistiarne odpadových vôd**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Výstavba čistiarne odpadových vôd, ktorý tvorí prílohu zápisnice pod písmenom I. Informovala o tom, že pôjde o dlhý, niekoľko ročný proces a plánuje sa spoločná výstavba čistiarne odpadových vôd s obcou Strekov.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 31** zo dňa **01.03.2019**

Obecné zastupiteľstvo v Rúbani

**berie na vedomie**

informácie starostky obce v súvislosti s predprojektovou prípravou výstavby čistiarne odpadových vôd DUCI 3000 EO pre obce Strekov a Rúbaň, etapa I. pre zvážané odpadové vody zo žúmp

**11/ Stavebno-technický stav premostenia ponad potok Paríž**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Stavebno-technický stav premostenia ponad potok Paríž, ktorý tvorí prílohu zápisnice pod písmenom J. Most cez parížsky potok umožňuje prístup na jeho druhý breh k ihrisku, areálu kaštieľa, cintorínu, poľnohospodárskym nehnuteľnostiam a v neposlednom rade k rodinným domom. Most je vo vlastníctve obce. Obec nedisponuje ani informáciami o jeho výstavbe, t.j. kedy bol postavený, projektovou dokumentáciou a ani o jeho údržbe a opravách. Predpokladaná doba jeho zhotovenia zrejme korešponduje s výstavbou prvých budov kaštieľa. Za minulého režimu podľa vizuálneho posúdenia bol opravovaný a bol vybavený trubkovou konštrukciou zábradlia. Nepoznáme však rozsah opráv. Na moste sú uchytené aj inžinierske siete. Jediným údajom ktorý obec o ňom má je maximálna nosnosť 5,5 tony. Napriek tomu, že pred mostom bola a je z oboch strán umiestnená zvislá dopravná značka – zákaz vjazdu vozidiel nad 5,5 t, je tento zákaz dlhodobo a permanentne porušovaný a jazdia cezeň vozidlá aj nad 30 ton. Most je už na pohľad v stave, ktorý vyžaduje opravu. V zmysle cestného zákona je obec správcom miestnych a účelových komunikácií. Ide o prenesenú kompetenciu štátu. Vzhľadom na uvedené skutočnosti a v obave, aby nedošlo k mimoriadnej situácii sa starostka obce obrátila ešte koncom r. 2017 na oprávnenú osobu: Katedru stavebných konštrukcií a mostov Stavebnej fakulty Žilinskej univerzity. Oprávnená osoba po tvaro miestnej obhliadke mosta navrhla vykonať diagnostiku stavebno-technického stavu predmetného mosta. Na základe týchto skutočností bolo starostkou obce zvolané stretnutie so subjektmi (poľnohospodárske podnikateľské subjekty a obchodná spoločnosť Vienna DC, a.s.), ktoré najviac zaťažujú mostný objekt, ktorý je súčasťou miestnej komunikácie v správe obce Rúbaň. Cieľom tohto stretnutia bolo riešenie súčasného stavu a návrh na spoločné  zdieľanie investičných nákladov, ako diagnostiky a očakávaných stavebných prác.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **32** zo dňa **01.03.2019**

Obecné zastupiteľstvo v Rúbani

**berie na vedomie**

informácie starostky obce v súvislosti so stavebno-technickým stavom premostenia ponad potok Paríž

**12/ Rôzne**

Starostka obce, Ing. Štěpánka Zacharová podala tieto informácie:

Dňa 5.2.2019 sa konalo na obecnom úrade verejné prerokovanie správy o hodnotení navrhovanej činnosti „Výroba ekologických prípravkov a ekologických hnojív“ – navrhovateľ obchodná spoločnosť Bioka, s.r.o. so sídlom Chorvátska 100/15, Šenkvice.

Dňa 7.2.2019 sa uskutočnilo pracovné stretnutie starostov s kompetentnými zamestnancami Úradu práce, sociálnych vecí a rodiny v Nových Zámkoch k národným projektom z Operačného programu „Ľudské zdroje“ zamerané na podporu zamestnanosti.

Dňa 14.2.2019 sa konalo zasadnutie združenia obcí Dvory a okolie, na ktorom sa zúčastnila aj obchodná spoločnosť Brantner Nové Zámky, s.r.o. a hovorila o zvýšení cien za odvoz TKO.

Informácie o činnosti miestnej akčnej skupiny MAS Dvory a okolie. V rámci Malého LEADER môžu podať žiadosť o poskytnutie dotácie občianske združenia. Z našej obce žiadosť podaná občianskym združením Fyrmónia. V prípade schválenia dotácie, by táto bola použitá na zakúpenie skladacích altánkov a pivných setov.

Dňa 19.2.2019 sa konalo o stretnutie s kompetentným zamestnancom spoločnosti RECobal, s.r.o. so sídlom Bohrova 1, Bratislava. Ide o organizáciu zodpovednosti výrobcov a predmetom stretnutia bolo prehodnotenie spolupráce za uplynulý rok v oblasti selektívneho zberu odpadu a legislatívne zmeny v súvislosti s odpadovým hospodárstvom.

Dňa 19.2.2019 sa konalo zasadnutie Regionálneho združenia miest a obcí novozámockej, štúrovskej a šurianskej oblasti.

Dňa 19.2.2019 sa v súvislosti s voľbami prezidenta SR konalo 1. zasadnutie okrskovej volebnej komisie.

Dňa 20.2.2019 sa na Obecnom úrade v Dedinke konalo pracovné stretnutie starostov obcí s príslušníkmi polície z Obvodného oddelenia Policajného zboru vo Dvoroch nad Žitavou.

Dňa 4.3.2019 sa uskutoční školenie starostov, zapisovateľov a predsedov okrskových volebných komisií k voľbám prezidenta SR.

Dňa 5.3.2019 sa uskutoční valné zhromaždenie Dvory a okolie – združenie obcí.

Na základe VZN o nakladaní s komunálnymi odpadmi a drobnými stavebnými odpadmi na území obce Rúbaň bola uzatvorená zmluva o zriadení a prevádzke odberného miesta pre spätný zber pneumatík so spoločnosťou ELT Management Company Slovakia s.r.o., so sídlom Vajnorská 171/A, Bratislava.

V súvislosti s rozšírením verejného osvetlenia na území obce sa vykonáva proces verejného obstarávania.

Úrad Vlády Slovenskej republiky dňa 15.01.2019 vyhlásil výzvu na predkladanie žiadostí o dotáciu: „Podpora rozvoja športu na rok 2019“. Žiadosť o dotáciu podá občianske združenie EGÉSZSÉG, FITNES ÉS KÜZDŐSPORT CENTRUM FŰR – CENTRUM ZDRAVIA, FITNES A BOJOVÉ ŠPORTY RÚBAŇ.

Zberovou spoločnosťou Brantner Nové Zámky s.r.o. so sídlom Viničná 23, Nové Zámky bol predložený dodatok k zmluve na zabezpečovanie zberu a odvozu komunálneho odpadu (dôvodom zvýšenia ceny za dodané služby je dopad legislatívnych zmien).

V súvislosti s plánovanou údržbou odvodňovacej priekopy (Nagy – gödör) bola vykonaná s potenciálnym dodávateľom služby miestna obhliadka.

Oznámenie Ministerstva životného prostredia SR pre žiadateľov v rámci výzvy zameranej na triedený zber komunálnych odpadov o posunutí termínu na vyhodnotenie príslušného hodnotiaceho kola. Naša obec podala žiadosť na poskytnutie nenávratných finančných prostriedkov na projekt s názvom „Zvýšenie kapacity pre triedený zber v obci Rúbaň.

Oslava – spomienka na hrdinov boja za slobodu a revolúcie v rokoch 1848/49 sa bude konať 24. marca 2019 v kultúrnom dome so začiatkom o 15.00 hodine.

Výzva a prosba na podanie nápadov a návrhov v súvislosti s pripravovanou oslavou Deň obce.

Starostka obce dala priestor poslancom na tlmočenie nápadov, názorov.

*PaedDr. Kristína Pócsová, poslanec:*

* *návrh na vyhotovenie vyrezávaného pietneho stĺpa z dreva*
* *dopyt k možnosti návštevy divadelného predstavenia*

*Imrich Petrík, poslanec:*

* *návrh na vyhotovenie pietneho stĺpa bol aj v minulom volebnom období, nebol však realizovaný*
* *treba urobiť reklamu divadla*
* *vydarený ples Csemadoku*

*Ing. Štěpánka Zacharová, starostka apelovala na poslancov, aby v súvislosti s inštaláciou pamätného stĺpa predložili reálne vypracované návrhy, podložené relevantnými informáciami a urobili prieskum, či je v obci záujem o návštevu divadelného predstavenia.*

*PaedDr. Kristína Pócsová, poslanec: dopyt k dočasnej práceneschopnosti pani riaditeľky materskej školy, p. Dikáczovej*

*Ing. Štěpánka Zacharová, starostka – vzdelávanie v materskej škole funguje normálne, zastupovaním riaditeľky MŠ počas trvania jej práceneschopnosti je poverená pani učiteľka Bc. Noémi Torma Kovácsová.*

*Zoltán Ešek, poslanec:*

* *dopyt k možnosti riešenia uloženia vencov pri pohrebe v miestnom cintoríne /kúpa stojana na vence/*
* *odčerpanie vody z pivníc*
* *návrh na nákup fekálneho prívesu k traktoru na vývoz odpadovej vody zo žúmp*

*Ing. Štěpánka Zacharová, starostka:*

* *za organizáciu pohrebného obradu, súčasťou ktorého je aj uloženie vencov, je konkrétna pohrebná spoločnosť, ktorá má disponovať s potrebným materiálnym vybavením*
* *naša obec požiadala o poskytnutie dotácie z prostriedkov Dobrovoľnej požiarnej ochrany SR, v prípade získania dotácie by táto bola použitá na nákup techniky potrebnej na odčerpávania vody z pivníc v prípade živelných pohrôm*
* *vývoz žúmp môže vykonávať len osoba s patričným povolením, s likvidáciou odpadových vôd sa musíme zodpovedne zaoberať (ČOV)*

**13 /Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

 Erika Csölleová Ing. Štěpánka Zacharová

prednostka úradu starostka obce

Overovatelia: Imrich Petrík

Bc. Lívia Šámšonová

Zapisovateľka: Helena Kanyicsková